als_Latn dik_Latn ron_Latn
Asport – Boateng (min 90’) i dhuron fitoren Bayernit duke mundur (1-0) Manchester City-in ndërsa Chelsea dhe PSG ndalen në barazime. Barazimi fiton edhe mes Mariborit dhe Sportingut (1-1) njëjtë sikurse dhe mes Athletic Bilbaos dhe Shakhtarit (0-0). Barcelona fiton ngushtësisht (1-0) ndërsa Porto e Roma shpartallojnë me goleada kundërshtarët.
Në një mbrëmje ku Chelsea dhe PSG shpërdorojnë raste dhe nuk ruajnë rezultatin duke u barazuar (1-1) nga Schalke dhe Ajaxi, Bayerni gjeti suksesin në minutat e fundit përballë një skuadre si Manchester City. U desh Boateng (min 90’) që të zhbllokonte një ndeshje krejt të mbyllur.
Krejt tjetër lojë u zhvillua në Olimpico, ku Roma nuk kishte turp përballë CSKA-së së Moskës duke shënuar plot 4 herë që në pjesë të parë. Iturbe (min 6’), Gervinho (min 10’; 31’), Maicon (min 20’) dhe Florenzi (min 50’) treguan muskujt e skuadrës së Rudi Garcias teksa miqtë “ngritën flamurin” me golin e Musa (min 82’). Por ndërsa në fushë loja ishte e qetë (asnjë karton i nxjerrë) në stadium dhe jashtë tij gjendja ishte e acaruar. Në fakt loja u ndal për disa minuta kur në pjesën e dytë tifozë rus nisën të hidhnin tymuese dhe fishekzjarrë në drejtim të tifozerisë vendase. Ndërkohë nga regjia e Mediaset u komunikua se të paktën dy tifozë moskovit ishin qëlluar me armë të ftohta jashtë stadiumit.
Në Spanjë, Barcelona nuk shkëlqen dhe “kënaqet” vetëm me golin me kokë të Piques (min 28’).
Porto nuk gjen pikë rezistence përballë bjellorusëve të Bate Borisovit, duke i shpartalluar (6-0) në Do Dragao. Tripletës së Brahimit (min 5’; 32’; 57’) iu bashkua Martinez (min 37’), Adrian (min 61’) dhe në fund Aboubakar (min 76’).
Maribori nxjerr një barazim (1-1) në përballjen me portugezët e Sportingut. Golit të Nanit (min 80’) iu përgjigj në minutat e fundit Zahovic (min 92’). Ndërkohë në Bilbao, lindorët e Ukrainës morën një barazim pa gola ndaj Athletic Bilbaos.
You must be logged in to post a comment Login
als_Latn als_Latn als_Latn als_Latn als_Latn als_Latn eng_Latn